62020TO0034_INF
Uznesenie Všeobecného súdu (druhá komora) z 18. januára 2021 – Datenlotsen Informationssysteme/Komisia
(vec T‑34/20)
„Žaloba o neplatnosť – Štátna pomoc – Softvérové riešenia určené zariadeniam vysokoškolského vzdelávania – Daňové zvýhodnenie a štátne financovanie – Konanie vo veci formálneho zisťovania – Rozhodnutie, ktorým sa vykonané opatrenia považujú za existujúcu pomoc – Neexistencia osobnej dotknutosti – Neexistencia regulačného aktu – Neprípustnosť“
1.
Žaloba o neplatnosť – Fyzické alebo právnické osoby – Akty, ktoré sa ich priamo a osobne týkajú – Osobná dotknutosť – Kritériá – Rozhodnutie Komisie v oblasti štátnej pomoci prijaté v nadväznosti na konanie vo veci formálneho zisťovania – Žaloba podaná konkurenčným podnikom, ktorou sa spochybňuje dôvodnosť rozhodnutia – Podnik, ktorý nepreukázal podstatný zásah do jeho postavenia na trhu – Neprípustnosť
(článok 108 ods. 2 a 3 ZFEÚ a článok 263 štvrtý odsek ZFEÚ)
(pozri body 32 – 34, 44 – 51)
2.
Žaloba o neplatnosť – Fyzické alebo právnické osoby – Pojem regulačný akt v zmysle článku 263 štvrtého odseku ZFEÚ – Všetky všeobecne platné akty s výnimkou legislatívnych aktov – Rozhodnutie Komisie povoľujúce daňové oslobodenia a priame ročné dotácie poskytnuté na základe aktov bez všeobecnej záväznosti – Vylúčenie
(článok 263 štvrtý odsek ZFEÚ)
(pozri body 55, 56, 58, 59, 62 – 72)
Predmet
Návrh založený na článku 263 ZFEÚ na vyhlásenie neplatnosti rozhodnutia Komisie (EÚ) 2020/391 z 20. septembra 2019 o štátnej pomoci SA.34402 – 2015/C (ex 2015/NN), ktorú Nemecko poskytlo spoločnosti Hochschul‑Informations‑System GmbH (Ú. v. EÚ L 74, 2020, s. 22)
Výrok
1.
Žaloba sa zamieta.
2.
Konanie o návrhu na vstup Spolkovej republiky Nemecko do konania ako vedľajší účastník na podporu návrhov Európskej komisie sa zastavuje.
3.
Datenlotsen Informationssysteme GmbH je povinná nahradiť trovy konania.